b'\n_START_ARTICLE_\nUr\xc5\xa1ula\n_START_SECTION_\nSlovenske razli\xc4\x8dice\n_START_PARAGRAPH_\nUr\xc5\xa1ka, Ur\xc5\xa1a, Ur\xc5\xa1ika, Or\xc5\xa1ola, Or\xc5\xa1ika, Vor\xc5\xa1a, Ur\xc5\xa1ej.\n_START_SECTION_\nTujejezikovne razli\xc4\x8dice\n_START_PARAGRAPH_\nUla, Ulla, Ulrika, Ursula\n_START_SECTION_\nIzvor in pomen imena\n_START_PARAGRAPH_\nUr\xc5\xa1ula je \xc5\xbeensko ime, ki izhaja iz latinskega imena Ursula, kot manj\xc5\xa1alnica iz besede ursa, ki pomeni\xc2\xa0\xc2\xbbmedvedka\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji 518 oseb z imenom Ur\xc5\xa1ula.\n_START_SECTION_\nSlavni nosilci imena\n_START_PARAGRAPH_\nUrsula Andress \xc5\xa1vicarska filmska igralka_NEWLINE_Tako je ozna\xc4\x8den tudi asteroid s \xc5\xa1tevilko 375 (Ursula), ki ga je 18. septembra 1893 odkril Auguste Honor\xc3\xa9 Charlois .\n_START_SECTION_\nZavetnica in cerkve\n_START_PARAGRAPH_\nUr\xc5\xa1ula je tudi ime svetnice. Sveta Ur\xc5\xa1ula je zavetnica \xc5\xbeenskih vzgojnih zavodov._NEWLINE_Leta 1535 je sv.Angela Merici v Italiji ustanovila \xc5\xbeenski red ur\xc5\xa1ulink za pouk deklic._NEWLINE_V Sloveniji je 12 cerkva sv. Ur\xc5\xa1ule\n_START_SECTION_\nOsebni praznik\n_START_PARAGRAPH_\nUr\xc5\xa1ula je ime svetnice, device in mu\xc4\x8denke. O njeni smrti govori napis iz 4. stoletja v cerkvi v K\xc3\xb6lnu, ki je postavljena na \xc4\x8dast sv. Ur\xc5\xa1uli. Ur\xc5\xa1ula praznuje god 21. oktobra.'